
Kiitokset


Olen tottunut saamaan asiat loppuun määräajassa ja täsmällisesti – olin noin 10 vuotta Valmetin paperikonetoiminnoissa töissä, ja Valmet on tunnettu täsmällisestä projektitoiminnasta. Tämä kirjaprojekti on edennyt täysin päinvastaisella tavalla. Elämässäni on tapahtunut niin paljon: olen ollut kolmen asunnon loukossa, yrityksilläni on ollut kaikenlaisia riemullisia haasteita, olemme uudisrakentaneet Pispalan harjulla vuonna 1902 valmistunutta taloa ja sen pihasaunaa, sekä hoitanut Tanssitehtaan vesivahinkoa. Minusta tuli 100 % isä ja pikkusiskoni menehtyi. Lisäksi minulla on ollut sivutoimina kaikenlaista muuta, kuten tämä kirja. Elämäni on jakaantunut kahdeksaan eri toiminta-alueeseen. Se on liian paljon. Siksi halusin tämän kirjan valmiiksi.


Tämä projekti alkoi juuri koronan saapuessa. Kirja valmistui vuoden 2025 alussa. Itse tajusin kirjan arvon, kun pidimme kansainvälistä Team Coach Boostia syyskuussa 2024. Yksi osallistuja kysyi, miten aloitan tiimioppimisen. Käänsin kolme kirjan sivua Google translatorilla, ja hän oli todella kiitollinen.


Olen koulutukseltani konepajainsinööri, ja omien empiiristen havaintojeni mukaan monia oppilaitoksia johdetaan kuten funktionaalista konepajaa. Opettajat ja opiskelijat ovat tuotantohyödykkeitä oppimisen tuotantolinjalla. Omilla aivoilla ei saa ajatella. Jos ajattelu vapautettaisiin, päästäisiin parempiin oppimistuloksiin kustannustehokkaammin. Siksi tämä kirjan sanomana on: ajattelu tulee vapauttaa!


Kiitos, Timo ”Letim” Lehtonen, että ”pakotit” tekemään tämän kirjan valmiiksi auttamalla taittamisessa, kuvituksessa ja painoon saattamisessa. Olet ehkä maailman kokenein ja aikaansaavin tiimivalmentaja. Kiitos, rakas vaimoni Irina ja rakas poikani Hugo, että annoitte minulle aikaa ja tilaa kaiken hässäkän keskellä tehdä kirjaa. Kiitos Sirkka-Liisa Heinonen sitkeästä kielentarkastuksesta lukihäiriöisen kanssa. Kiitokset kirjan kommenteista ja tuesta mm. Juha Wirekoski, Niina Palmunen, Teppo Kettula, Olli-Pekka Heinonen ja Milla Kinnunen. Suuri kiitos Tiimiakatemian perustajalle, opetusneuvos Johannes Partaselle – olen etuoikeutettu saadessani työskennellä kanssasi paremman oppimisen puolesta.


Pispalassa 19.1.2025


Heikki Toivanen TkT









1. Tiimi oppimisen välineenä


Asiakkaat lähes huusivat minulle ja kollegalleni yhteen ääneen: – Me itse teemme kaiken. Nyt tämä saa riittää! Mitä te valmentajat teette?


Sisäisesti olin erittäin tyytyväinen: asiakas oli oivaltamassa oleellista tiimivalmentamisesta ja valmentavasta johtamisesta. Oppijan, asiakkaan pitää itse tajuta ottaa vastuu omasta oppimisestaan.


Ulkoisesti tilanne vaikutti erittäin ongelmalliselta, kun kyseessä oli koko organisaation laajennuttu johtoryhmä, noin kaksikymmentä henkeä. Vihainen asiakas ei välttämättä ole tyytyväinen, vaikka oppiikin. Onnistuin rauhoittamaan tilanteen lupaamalla hieman enemmän rakennetta seuraavaan päivään. Tiimivalmennuksessa asiakas luo itse rakenteen esille nostamiensa teemojen ympärille. Me tiimivalmentajat luomme vain turvallisen tilan dialogille ja kokeiluille. Nyt lupasin hätäpäissäni tuoda teemoja seuraavaan päivään, kun asiakas oli hukassa oman hierarkkisen johtamisensa kanssa.


Kyseessä oli yön-yli-valmennus ja menimme seuraavaksi saunaan. Tarkoituksella päivämme ovat pitkiä ja niihin sisältyy myös epämuodollista oppimista maatilamatkailuyrityksissä. Ainakin tänä iltana tapahtui. Mietin jälkikäteen oliko ratkaisu oikea – olisiko pitänyt antaa asiakkaan ratkaista itse tilanne. Toisaalta minun on luotava turvallinen ympäristö ja siinä onnistuin. Mielessäni olivat Brené Brownin sanat:


Helppous on yliarvostettua. Helppo oppiminen ei kehitä vahvoja taitoja. Koulutusohjelmissa tavoitellaan suosiota, mikä on haitaksi oppimiselle. Oppimisen eteen on nähtävä vaivaa, että se olisi tehokasta. Mieli voi kipuilla kuten lihakset treenatessa.


Toisena päivänä tunnelma oli myötämielisempi, mutta en ole varma oppivatko osallistujat oikeita asioita. Kyseessä oli puolen vuoden prosessivalmennus, jonka jälkeen myönsin asiakkaalle, että en ollut onnistunut täysin tässä prosessissa. Siitä huolimatta tai juuri siitä johtuen he halusivat jatkaa yhteistyötä meidän kanssamme. Asiakas oli tyytyväinen oppimisprosessiin.


Tämäkin asiakas halusi pois hierarkisesta johtamismallista. Malli on kehitetty teollistumisen aikana 1900-luvun alussa. Siihen aikaan johtamiseen tarvittava tieto oli vain johdolla, ja vain heillä oli riittävä koulutus johtamiseen. Nykyään tieto on kaikkien saatavilla. Nyt työyhteisöjen työntekijät ovat yhtä koulutettuja tai jopa koulutetumpia kuin johtajat. Hierarkkisesta johtamismallista pitää luopua ja siirtää päätöksen teko työyhteisön jäsenille. Päätöksenteko tulee tapahtua tiimeissä. Tiimit ovat tulevaisuuden työyhteisöiden päätöksentekoyksikkö.


Olen peruskoulutukseltani konepajainsinööri. Työurani viisitoista ensimmäistä vuotta tein töitä teollisuudessa. Viimeiset viisitoista vuotta olen valmentanut työyhteisöjä. Minusta on hämmentävää, miten niihin on kopioitu toimintamalleja konepajoista. Monia yhteisöjä johdetaan edelleen kuten Henry Ford johti autotehdastaan 1900-luvun alussa. Monessa yrityksessä johtaminen perustuu hierarkiaan ja käskyttämiseen.


Hierarkkisesta johtamismallista poisoppiminen ei tarkoita kaaosta. Tämä rakenne on pyramidimainen ja päätösvalta on johtajilla. Tiimioppivassa johtamismallissa päätösvalta on tiimeillä, se on rakenteeltaan litteä ja siten tasa-arvoinen. Ensimmäiseksi tiimin ja yhteisön on tietysti oltava sopivan kokoinen toimiakseen: maksimissaan 20-25 opettajaa tai asiantuntijaa ja 200-300 oppilasta. Tätä isommassa yksikössä ihmisen eivät enää tunne toisiaan. Saman kokoinen tulisi olla myös asiantuntijayhteisön tiimi. Yksi esimies pystyy johtamaan ja valmentamaan kahta tiimiä. Työyhteisön kasvaessa yli 25 työntekijän kokoiseksi, pitää perustaa uusi yksikkö ja tiimi.


Olen lukenut useista lähteistä, että 200-300 ihmisen yksikkö on maksimikoko yhteisölle, jossa kaikki tuntevat toisensa. Omat havainnot tukevat tätä. Oulussa Ritaharjun koulu on rakennettu tällä periaatteella. Koulussa on noin 1400 oppilasta, mutta koulu koostuu erillisestä viidestä yksiköstä. Jokainen 200-300 oppilaan ja noin 25 opettajan yksikkö toimii tiimivalmentajan tai tiimivalmentajaparin johdolla varsin autonomisesti. Ritaharjun koulun johtaminenkin toimii parijohtamisen periaatteella – rehtori ja apulaisrehtori johtavat koulua yhdessä. Oikeasta rakenteesta alkaa tiimioppivan kulttuurin rakentaminen.


Tiimioppivassa yhteisössä on toiseksi maksimoitava säännöllinen dialogi eli aito keskustelu. Se on johtamismallin keskiössä. Dialogi vaatii reilusti aikaa, siksi tiimeille pitää varata siihen useampi tunti viikossa. Kolmas seikka on yhteinen tavoite eli jaettu visio. Tiimioppivan työyhteisön kirkkaan tavoitteen ja sääntöjen pitää kehkeytyä työyhteisöstä. Näistä muodostuu sen rakenne. Hierarkkisesta johtamismallista siirtyminen kohti tiimien valtaa mahdollistaa tiimioppimisen. Samalla tavalla opettajan tulee luopua omasta vallastaan ja siirtää oppimisen vastuu oppijoille. Vaatii taitoa rakentaa tiimioppiva kulttuuri. Kun oppijoilla ja tiimillä on vastuu, pitää tiimivalmentajan eli johtajan tai opettajan olla tarkkana oikeanlaisen oppimiskulttuurista.


Tiimin muodostuminen ja sen jaetun vision kehkeytyminen vaati johtamista ja tiimivalmentamista. Siksi kirjan nimi on Tiimistymisen taito. Tiimistyminen on uusi sana suomen kielessä. Se kehkeytyi prosessin aikana. Omien ajatuksieni mukaan se tarkoittaa ”johdettua tiimin muotoutumisen prosessia, missä oppiminen, johtaminen, tiimin jaettu visio ja tiimin autonomia yhdistyvät”. Tiimiytyminen on mielestäni ”tiimistä lähtevää, ilman johtamista tapahtuvaa ja ilman jaettua visiota olevaa tiimin rakentumista”.


Oikeanlaisen oppimiskulttuurin luomiseen tarvitaan:




1) Oikea tiimin ja yhteisön koko


2) Säännölliset dialogiset kohtaamiset


3) Jaettu visio


4) Tiimin keskenäisriippuvuus





Tiimien rakentamisessa tarvitaan tiimivalmennusosaamista. Tiimi tarvitsee tiimivalmentajan, joka kehittää sen itseohjautuvuutta, tai itse asiassa yhdessä ohjautuvuutta. Tiimi jäsenet ohjaavat ja johtavat yhdessä tiimiä. Tiimissä voi olla myös valmentava johtaja eli tiimiliideri, kuten urheilujoukkueessa on valmentaja ja kapteeni. Tiimissä yksilö oppii nopeammin kuin itsekseen, sillä tiimi toimii yksilön oppimisen peilinä.


Tiimioppiminen on luultavammin ihmisen vanhin oppimisen muoto. Jo nuotiotulilla metsästäjäkeräilijät jakoivat ajatuksia edellisen päivän metsästyksestä ja suunnittelivat seuraavan päivän metsästystä. He oppivat yhteistyötä metsästämällä ja keskustelemalla siitä. Kirjallista tietoa ei vielä ollut. Nykyisin tiedon määrä on on niin suuri, ettei kukaan pysty hallitsemaan sitä. Erilaisissa ihmisissä on tarvittava tieto. Tiimissä on suuri viisaus.


Kreikkalaiset filosofit kehittivät nuotiokeskustelulle syvällisemmän sanan: dialogi. Dialogi muodostuu kahdesta kreikan kielen sanasta dia, läpivirtaus ja logos, merkitys. Dialogiin osallistuja ei valitse puolta, vaan ajattelee yhdessä muiden kanssa. Dialoginen ja oppijoista lähtöisin oleva oppimistapamme, tiimioppiminen, perustuu siihen, että tiimi on yksilön oppimisen väline. Tiimistä tulee luottamusyhteisö, jolta oppija saa palautetta vertaisiltaan. Aktiivinen oppija omaksuu uusia taitoja ja tietoja vuorovaikutuksessa tiimiläisten kanssa, lukemalla teoriatietoa omaan tarpeeseensa ja kokeilemalla oppimaansa. Tiimioppiminen on kokonaisvaltainen oppimistapa, jossa toiminta, tunteet, aistihavainnot, keholliset kokemukset, yhdessä ajattelu, lukeminen ja omien tavoitteiden kirjaaminen yhdistyvät. Tiimissä yksilö oppii monta kertaa nopeammin ja tehokkaammin kuin yksin.


Tässä kirjassa on monta eri näkökulmaa, teoriaa ja tarinaa, jotka tarjoavat juuri sinulle inspiraation tiimitoimintaan. Tiimitoiminta ja oppiminen uivat niin monen eri ihmistieteen välimaastossa, että yhtä ainutta teoriaa ei ole olemassa. Uuden ajan luovat yrittäjät, kuten englantilainen Grace Beverley tai suomalainen Perttu Pölönen, ovat tästä mainiot esimerkit. Heillä on noin 25-vuotiaan ihailtava rohkeus kertoa vankka omakohtainen näkemys yrittäjyydestä, oppimisesta tai tulevaisuudesta. Heidän kirjojaan luetaan miljoonia, tai kymmeniä tuhansia, riippuen kielialueesta. Vankka akateeminen tutkimus on taas monesti hidasta ja varovaista, eikä siitä saa otetta tai apua tulevaisuuteen. Tämä kirja perustuu omakohtaisiin näkemyksiini, koettuihin teorioihin ja kokemuksiin. Tiimioppimista on testattu yli kolmekymmentä vuotta, joten tyhjältä pöydältä tässä ei lähdetä. Tiimiakatemia Global Oy, eli me itse olemme valmentaneet yli 2000 tiimivalmentajaa pitkäkestoisissa valmennuksissa, ja menetelmää sovelletaan yli 20 maassa.


Tässä kirjassa käytän termiä tiimivalmentaja. Tiimivalmentajalla on oma tiimi tai tiimejä, joita hän valmentaa. Tiimivalmentaja voi olla titteliltään valmentaja, kouluttaja, opettaja, johtaja, päällikkö, esimies, asiantuntija tai yrittäjä. Yhä useammin olen tavannut ihmisiä, joita kutsutaan yksinkertaisesti tiimivalmentajiksi. Itse tiimiläisestä käytän termiä oppija, sillä tämän kirjan painopisteenä on nähdä tiimi oppimisen välineenä. Kirjan toisessa luvussa pohditaan tiimioppimista, miksi tarvitsemme tiimioppivaa kulttuuria. Kolmannessa luvussa sukelletaan tiimioppimisen periaatteisiin. Neljännessä luvussa pohditaan, mitä on olla tiimivalmentaja ja valmentava johtaja. Viidennessä luvussa tuodaan esille tiimin kulttuurin rakentamisen tärkeys. Kuudennessa luvussa tutkitaan tiimin kehitysvaiheita ja oppimismatkaa, sillä tiimivalmentajan tulee ymmärtää tiimistymisen kokonaiskuva. Seitsemännessä luvussa pohditaan tiimityön haasteita ja synkkiä puolia, joiden läpi tiimin on mentävä kehittyäkseen. Kirjan viimeisessä luvussa pohdin tiimivalmentajan omaa luonnetta, sillä jokainen meistä on erilainen ja meidän tulee toimia omien vahvuuksien kautta. Kutsumme tätä tiimivalmentajan karaktääriksi eli luonteen vahvuuksiksi.


Tiimi ja valmentaja. Minusta nämä sanat ovat väärin käytetyimmät sanat nykyään. Pitäisi paremminkin käyttää sanoja ryhmä ja kouluttaja. Tiimi eroaa ryhmästä siten, että tiimillä on jaettu visio, yhteinen sovittu päämäärä. Tiimi tapaa säännöllisesti. Tiimi on sopivan kokoinen. Ryhmä on joukko ihmisiä, jotka ovat tietoisia toisistaan. Valmentaja lähtee liikkeelle oppijan tarpeista ja on tietoinen tarvittavista tiedoista. Kouluttaja lähtee liikkeelle vain tiedoista, joita mahdollisesti oppijat tarvitsevat. Jos ”oppimistilanteessa” ”valmentaja” on äänessä enemmän kuin 20 prosenttia, hän on kouluttaja ja kyseessä on koulutustilaisuus. Tiimiä voidaan käyttää organisoinnin välineenä, oppimisen välineenä tai näiden yhdistelmänä. Kun tiimiä käytetään oppimisen välineenä, kyseessä on tiimioppiminen. Tiimivalmentaja ohjaa tiimin oppimisprosessia.


Tiimissä on erikseen tiimiliideri ja tiimivalmentaja. Tiimiliideri eli tiimin vetäjä vastaa tiimin operatiivisesta toiminnasta ja johtamisesta. Tiimivalmentaja valmentaa tiimiä. Samalla tavalla kuin urheilussa on joukkueen kapteeni eli tiimiliideri ja joukkueen valmentaja eli tiimivalmentaja.


Oppilaitos on minusta synkkä termi. Olen havainnut, että uudistuminen tapahtuu valitettavasti usein seinien ja talouden ehdoilla. Rakennetaan liian suuria yksiköitä, jolloin koulusta kasvaa kasvoton koulukone, jossa oppiminen on taylorisoitu. Kuvitellaan, että kaadettaessa opettajavetoisesti tietoa oppijan päähän oppimista tapahtuisi. Oppilaitosten on nyt aika uudistua ja muuttua yhdessä oppimisen eli tiimioppimisen yhteisöiksi.


Sama uudistumistarve on yrityksissä ja muissa yhteisöissä. Johtamisen tulee uudistua vastaamaan uusien sukupolvien vaatimuksia tasa-arvoisuudesta ja arvostavasta johtamisesta.


Tiimioppivassa yhteisössä on kolme keskeistä elementtiä:




1. Koko yhteisön jaettu visio, rakenne ja toimintakulttuuri.


2. Toimintakykyiset eli sopivan kokoiset tiimit (maksimissaan noin 25 henkeä).


3. Yhteisöllinen- eli tiimioppiminen, dialogi ja tekemällä oppiminen.





Taustalla tärkein piirre on luottamus. Pitää pystyä luomaa turvallinen ilmapiiri, jossa voi tehdä virheitä ja saada ne anteeksi. Luottamus syntyy avoimmuudesta ja kiinnostuksesta toisia ihmisiä kohtaan. Tämä kirja on suunnattu työyhteisöjen uudistajille ja oppiville johtajille. Kirjan ideana on tarjota teoriaan ja omiin empiirisiin havaintoihin perustuen käytännönläheisiä ajatuksia ja tarinoita jähmeän organisaation muuttamiseksi oppivaksi yhteisöksi. Suomalaiset yhteisöt ovat lähteneet rohkeasti uudistumaan. Kerron tässä kirjassa omia näkemyksiäni, kuulemiani tarinoita ja omakohtaisia kokemuksia minä-muodossa. Yhdistelen niissä omia muisteloita, teorioita ja oppeja – jotkut voivat osua harhaankin, tai muistan tarinan väärin. Henrik von Wright (2002) muistelmateoksen nimi ”Elämäni niin kuin sen muistan”, kuvatkoon näiden tarinoiden ja teorioiden todenperäisyyttä. Viisaana filosofina von Wright siirtää nerokkaasti vastuun kirjan ymmärtämisestä kuulijalle. Kerran joku Tiimiakatemialla vieraillut kirjaviisas totesi: ”Kyllähän tämä toimi käytännössä, mutta miten teoriassa?”









2. Kohti tiimioppivia työyhteisöjä


Tiimiakatemia oppimisen edelläkävijä


Oppivien organisaatioiden kehittäjä Peter Senge vieraili Tiimiakatemiassa 1990-luvulla ja oli ällistynyt: ”Ensimmäinen oikeasti oppiva organisaatio maailmassa. Miksi näitä on niin harvassa?” Olen kuullut ja lukenut tämän tarinan monta kertaa. Olisin halunnut olla mukana, mutta en ollut. Olin silloin Japanissa, ja Suomen ammattikorkeakoululaitoksen synty oli minulle kaukainen asia. Johannes Partanen oli kyllästynyt opettamiseen, mutta hänellä oli intohimo oppimiseen. Johannes halusi ennen kaikkea uudistaa oppimista, ja ymmärsi Ammattikorkeakoulun idean sanojensa mukana hieman väärin. Johanneksen pettymykseksi Ammattikorkeakouluista tuli perinteisiä ja vanhaa pedagogiikkaa toteuttavia kandi-yliopistoja. Hänen ideanaan oli yhdistää oppiminen ja liike-elämä. Tästä liikeideasta ajatukset muokattiin, mutta Johannes ajatteli, että luokka 147 olisi kuin hänen oma yrityksensä ja hän hoitaisin sitä kuin omaansa. Silloin olisivat hänen molemmat uransa opettajana ja yrittäjänä symbioosissa. Tarina menee suunnilleen näin. Johannes Partanen teki käsin kirjoitetun A4-mainoksen ja laittoi sen koulun ilmoitustaululle:


”Haluatko lähteä maailmanympärysmatkalle ja siinä sivussa oppia hieman markkinointia. Tule luokkaan 147 19.1.93 klo 15.00.” Luokan ovessa luki: ”Varo astumasta sisään, sillä naamasi on virneessä virneessä loppuikäsi!”


Peräti 24 innokasta opiskelijaa ilmoitti halukkuutensa. Näin syntyi 19.1.1993 ensimmäinen opiskelijatiimi, ”Round the Word Team” (RTW). Jyväskylän Rajakatu 37:n koulun alakerran luokasta numero 147 kannettiin siivoojien kauhistukseksi kaikki pulpetit käytävälle ja ryhdyttiin istumaan ympyrässä mukavissa nojatuoleissa kuten intiaanit leirinuotiolla. Toiminnan alkuvaiheessa sitä ohjaavat arvot Johannes toi opiskelijoille. Näistä muotoutui Tiimiakatemian arvoperusta. Arvoina olivat tekemällä oppiminen, käytännönläheisyys, jatkuvat kokeilut, jatkuva uuden synnyttäminen, oppiminen ja matkustaminen. Missiona oli työttömyyden poisto. Visiona oli oman unelman toteuttaminen ja työpaikan luominen. Muutoksessa oli kysymys halusta tehdä selkeä irtiotto ja pesäero perinteiseen opetukseen, jolle oli tyypillistä tiukat lukujärjestykset ja perinteinen luokkaopetus, jossa opiskelijat istuvat hiljaa ja passiivisena luokkahuoneissa kuuntelemassa opettajan luentoa. Luokkahuoneen oveen laitettiin motto:


Opiskelijoiden RTW –tiimi eli Round the World, tiimin jaettuna visiona on matkustaa maailman ympäri.


Se nostatti uuden innostuksen aallon Jyväskylän ammattikorkeakoulussa. 24 innokkaan ihmisen, 12 tytön ja 12 pojan, tiimi loi pysyvän uuden suunnan suomalaiseen organisaatioajatteluun ja tiimioppimiseen. Ensimmäisessä tiimistä yrittäjiksi ryhtyi noin puolet aloittaneista. Kaikki saivat töitä.


Tunnen suurta kunnioitusta Johannesta kohtaan. Tähän kirjaan on lainattu paljon hänen ajatuksiaan ja pohdintojaan. Johannes Partanen toimi ensimmäiset 20 vuotta kauppaopiston opettajana. Johannes on meritoitunut ja kokenut yrittäjä sekä opettaja. Hän sanoo, että nuo vuodet kuluivat hyväksi opettajaksi kasvamiseen. Seuraavat 20 vuotta, jotka hän toimi Tiimiakatemian päävalmentajana ja yrittäjänä, menivät poisoppimiseen opettajuudesta ja oman tiimivalmentajuuden synnyttämiseen.


Tiimiakatemia on toiminut lähes kolmekymmentä vuotta, ja tuloksia on syntynyt. Valmistuneista opiskelijoista 30-50 prosenttia ryhtyy yrittäjiksi (ammattikorkeakouluissa keskimäärin kolmesta viiteen prosenttiin). Tiimiyrittäjien (opiskelijoiden) osuuskuntien verotulot ovat parhaimmillaan kattaneet Tiimiakatemian toimintakustannukset. Toiminta on levinnyt Suomen lisäksi kahteenkymmeneen eri maahan. Tiimiakatemiasta mallia ottaneet Tampereen Ammattikorkeakoulun (TAMK) Proakatemia ja Baskimaan Mondragon Team Academy ovat menestyneet erinomaisesti. Tiimioppimisen menetelmää sovelletaan laajasti yrityksissä, yhteisöissä, peruskouluissa, ammattioppilaitoksissa ja korkeakouluissa. Asiantuntijat, yrittäjät ja johtajat soveltavat näitä menetelmiä työyhteisöissä. Yli 2000 ihmistä on käynyt pitkän Tiimimestari-valmennuksen ja yli 2000 lyhyemmän Tiimioppimisen startti-valmennuksen. Tiimioppimisen menetelmä antaa siis varsin kelvolliset eväät menestyä kompleksisessa modernissa työelämässä.


Tiimiakatemian syntyyn ja kehittymiseen ovat vaikuttaneet lukuisat kirjat ja niissä esiintyvät teoriat, joita on kuvattu liitteessä yksi. Brittien tiimivalmentajat saivat koostettua neljän kirjan sarjan Routledge Focus on Team Academy, jossa on noin 50 tieteellistä artikkelia Tiimiakatemiasta. Ensimmäinen Tiimiakatemia-kirja ilmestyi vuonna 2002 (Niina Leinonen - Timo Partanen - Petri Palviainen). Johannes Partanen koosti lukemistaan kirjoista ja käytännön kokeiluista tiimioppimisen periaatteet ja mallinnukset. Johannes on kuvannut kirjoissaan Tiimivalmentajan parhaat työkalut (2012), Välähdyksiä yksilön oppimisesta (2014), Mitä tiimivalmentajan tulee tietää innovoinnista? (2019), Asiakas keskiössä (2022), Brändi ja tarjooma (2022), Myynti ja markkinointi (2022) ja Kirja kirjoista 2022-23 (2023) tiimioppimisen periaatteet.


Tiimiakatemian pitkäaikainen tiimivalmentaja Timo Lehtonen on kirjoittanut monta erinomaista kirjaa tiimioppimisen metodeista, kuten Tiimiakatemia, kuinka kasvaa tiimiyrittäjäksi (2012), Ei enää koskaan yksin, teen ja opin tiimissä (2015) ja Tiimiakatemia - kuinka kasvaa tiimivalmentajaksi (2022). Timon kirja Digijalkakauppa (2019) on parhaita markkinoinnin kirjoja, mitä olen lukenut. Tämän kirjan kirjoittaja on tutkinut osana TEKES:n liideriohjelmaa nuorten johtamista ja kehittänyt Johannes Partasen kaverijohtamisen teoriaa Kaverijohtamisen innostuskirjassa (2014).


Tiimiakatemialla on keskeistä tekemällä oppiminen, lukeminen ja säännölliset dialogisessiot. Ajatuksena on, että jokainen tiimioppiva yhteisö rakentaa itse oman mallinnuksensa omasta tiimioppimisestaan. Perustana voi käyttää Johanneksen kehittämää Jyväskylän Ammattikorkeakoulun Tiimiakatemiassa käytössö oleva rakettimalli, joka on samalla tiimiyrittäjyyden synnyttämismalli ja yritystoiminnan kehitystoiminnan opinto-ohjelma. Rakettimallissa on kolme kaistaa: tiimin, asiakkaan ja yksilön oppimisen kaistat. Keskikaistalla ja keskiössä on asiakas. Toisella reunakaistalla on yksilö ja toisella tiimi. Perustan kaikelle muodostaa ensimmäisen tason oppiminen, toinen taso on johtaminen, kolmas innovaatio ja tieto ja neljäs brändi sekä tarjooma.

Kuva 1. Rakettimalli – Tiimiyrittäjyyden opetussuunnitelma


Omat kokemukseni tiimeistä


Elämäni muuttui vuonna 2008 kun aloitin työt Jyväskylän ammattikorkeakoulun Tiimiakatemiassa tiimivalmentajana – olin kyllästynyt ison yhtiön hierakiaan ja halusin luovuutta, vapautta ja uutta. Se oli hankala kohta elämässäni: kohtasin itseni. Pääsin Partus Oy:n (Johannes Partasen perustama yritys, nykyään Tiimiakatemia Global Oy) järjestämään Tiimimestari-valmennukseen ja löysin itseni: halusin yrittäjäksi ja tehtailijaksi. Kun olen myös konepajatekniikan DI, aloin etsimään konepajoja ja muita teollisia laitoksia tehtailijaksi pääsyn toivossa. Viiden vuoden etsimen jälkeen, vuonna 2014, Johannes pyysi minut Tiimiakatemia Global Oy:n toimitusjohtajaksi ja aivotehtailijaksi (osakkaaksi). Alku oli erityisen hankala. Tiimiakatemia Global Oy oli kriisissä ja laitoin kaiken omaisuuteni kiinni lainojen takaukseen ja osakkeiden ostoon. Seuraavat 3-5 vuotta kiikuimme henkiinjäämisen rajamailla. Monta vuotta meni hyvin, mutta nyt vuonna 2024 olemme uuden haasteen edessä, kun Suomi säästää oppimisesta.


Tietoinen huipputiimin rakentaminen on haasteellista. Vain 5-10 prosenttia tiimeistä nousee huipputiimin tasolle. Rakentaminen vaatii systemaattista työtä, tiimiläisten sitoutumista ja tiimivalmentajan taitavaa valmentamista. Kun pääsee osaksi huipputiimiä, siitä ei halua enää luopua. Tekemisen virtaus ja tuloksen tekeminen synnyttää uutta tulosta ja innostumista. Tarvitaan erilaisuutta, erilaisuuden sietämistä ja tiimin luottamuksen kehittymistä. Tiimi on tehokas oppimisympäristö. Vaikka se ei kehittyisikään huipputiimiksi, sen jäsenenä oppii tehokkaammin kuin itsekseen.


Olen saanut elämässäni kuulua muutaman kerran huipputiimeihin. Ensimmäisen kerralla olin pystyttämässä Savcorin liiketoimintaa Japaniin. Minä, juuri valmistunut innokas diplomi-insinööri ja hieman yli 50-vuotias japanilainen kokenut liikemies, kuulemma samurai-sukuun kuuluva Masao Shiga, muodostimme ydinparin. Hän opetti minulle liiketoimintaa ja sivistyneitä käytöstapoja. Meitä täydensi Savcorin omistaja ja toimitusjohtaja Hannu Savisalo, joka tuki meitä varauksetta reilussa yrittäjähengessä. Mayumi, suomea puhuva sihteerimme täydensi tiimiämme huolehtimalla käytännön asioista. Meillä ei ollut mitään kirjallista tiimisopimusta tai tiimin pelisääntöjä. Kirjaamattoman tiimisopimuksen tavoitteena oli juurruttaa Savcorin liiketoiminta Japaniin ja tehdä parhaamme koko ajan. Kävimme Masaon kanssa dialogia ainakin pari kertaa viikossa illallisilla. Reflektoimme tiimimme onnistumisia ja suunnittelimme seuraavia askeleita. Hannu Savisalo vieraili Japanissa parin kuukauden välein. Tällöin pohdimme yhteisillä illallisilla mennyttä ja tulevaa. Mayumi oli niissä mukana silloin tällöin. Päivisin pienessä toimistossamme jokainen tiesi koko ajan, missä mennään. Olimme pieni viiden hengen projektitiimi. Saimme nostettua liiketoiminnan nollatasosta taloudellisesti kannattavaksi kolmessa vuodessa. Savcor on vieläkin mukana Japanissa.


Toisen kerran olin mukana huipputiimissä, kun pääsin Valmetille synnyttämään uutta liiketoimintaa. Aloitin kaavinliiketoiminnan globaalina tuotepäällikkönä tyhjältä pöydältä. Minulle selvisi muutaman kuukauden päästä, että ensimmäisen vuoden myyntibudjettini oli miljoona Suomen markkaa. Olin hieman järkyttynyt, koska se perustui vielä keskeneräisen tuotteen myyntiodotuksiin. Kovan taistelun jälkeen sain tuotteen testiin Jämsänkosken maailman nopeimmalle paperikoneelle.


Asiakas totesi: – Ei mitään uutta, vähän heikompi kuin Pinaltekin tuotteet. Heillä on sentään uudenlainen logistiikkakonsepti, jolloin terien käsittely on paljon helpompaa.


Tästä palautteesta innostuneena soitin Pinaltekin toimitusjohtaja-yrittäjälle. Meillä synkkasi heti. Ehdotin ensimmäisessä tapaamisessamme, että Valmet ostaa yrityksen enemmistöosuuden ja toimitusjohtaja-yrittäjä jää vähemmistöosakkaaksi. Silloinen esimieheni tuki suunnitelmaani varauksetta. Näin meistä tuli kolmen henkilön ydintiimi. Liiketoiminta kasvoi merkittävän kokoiseksi. Meidän tiimimme vahvuus perustui dialogiin – vietimme saunailtoja säännöllisesti yhdessä. Noudatimme dialogin periaatteita: puhuimme suoraa, välillä kyllä huutaenkin, ja kunnioitimme toisiamme, vaikka olimme todella erilaisia. Ensimmäinen oli Valmetin suoraselkäinen insinöörijohtaja, toinen asiakaslähtöinen, määrätietoinen yrittäjä ja minä kolmantena, hieman akateeminen, jotain kansainvälisyydestä ymmärtävä, strateginen kaverijohtaja. Kuuntelu ja odotus jäivät vähän vähemmälle – toimimme heti. Siitä syntyi useita virheitä, jotka sallimme.


OEBPS/images/cover.jpg
TIMISTYMISEN TAITO






OEBPS/images/12_1.jpg
ASIAKAS-
SUHDE-

& scnum PROSESST o
JOHTAMIS- / e TARJOOMA- S
PROSESSI b . PROSESST —

‘: '\u \ :‘é
ASTAKKAAT/
MARKKINOINTI-
PROSESST A
INNOVOINTI- ,:&\ /
PROSESST 2 7 B
N £
NG S
=
Jo——, ASIAKAS- -
POTENTIAALI- =
JOHTAVIEN _\  PROSESST AL 3
AJATUSTEN =N\ 4 === JOHTAMIS- |
SYNNYTYS x®© \ PROSESSI
PROSESST /) E : /
/) ‘ ~'~ _V
O YRITYS/ Le— O,
‘ OPPIMIS- ®
) \  PROSESST ) ) £
YHTELSO/ [ YKSILO/ =
0PPIMIS- =y oppIMIS-  —— S
PROSESST ;- PROSESST =
i A\ /. =
VALMCNTAJA “YRITTAJAN
“ SYNNYTYS- YRI TAM

/NN

////Paoscm \ //





OEBPS/nav.xhtml






		Sisällysluettelo



		Kiitokset



		1. Tiimi oppimisen välineenä



		2. Kohti tiimioppivia työyhteisöjä

		Tiimiakatemia oppimisen edelläkävijä



		Omat kokemukseni tiimeistä



		Korona toi tehokkuutta tapaamisiin



		Mielenmallien muutos



		Merkityksellisyys työelämän ajureiksi



		Tiimien jaettu visio on ajava voima



		Oppija oppimisen keskipisteeksi









		3. Miksi tiimi rakennetaan

		Yhteistoiminta on ihmisen vahvuusalue



		Pelosta rohkeuteen – johtajasta tai opettajasta tiimivalmentajaksi



		Yhdessä oppivaan työyhteisöön



		Oppimistiimi ja projektitiimi



		Aika



		Jaettu Visio



		Pelisäännöt



		Tiimisopimus



		Tiimivalmentaja



		Oppimissopimus – oman elämän suunnitelma



		Omaan oppimiseen liittyvä lukeminen



		Tekemällä oppiminen



		Muutama empiirinen havainto ja kirjasuositus oman unelman toteuttamiseksi



		Kulttuurinen muutos on sitkeyden ja määrätietoisuuden tie



		Tiimioppiminen on kokemuksellista oppimista



		Dialogi luo itseohjautuvuutta



		Tietoteoria



		Tiimitoiminnan organisointi









		4. Tiimivalmentaja ja valmentava johtaja

		Uudet johtamismallit



		Tiimivalmentajan ja valmentavan johtajan ero



		Eritahtisuuden hyväksyntä









		5. Tiimivalmentajan lait

		Puuttumattomuuden laki



		Oppimisen hitaus



		Ohuen punaisen langan laki



		Oppimisympäristön laki



		Tiimivalmentajan oman roolin laki



		Asiakkuuksien laki



		Puuttumisen laki



		Rytmin laki



		Tiimivalmentajan ajattelu ja valmistautuminen









		6. Sokrates ja tiimivalmentajan kompetenssit

		Tiimivalmentajan kompetensseista



		Ole kova oppimiskulttuurissa – pehmyt ihmisille









		7. Aloitus on tärkein

		Tiimi rakentuu erilaisuuksien varaan



		Ensimmäinen kohtaaminen



		Tiimin luottamus ja viestintä



		Johtajuus ja merkityksellisyys tiimissä



		Suunnittelu tuo voimakkaan aloituksen









		8. Tiimin rakentamisen vaiheet

		Tiimin vaiheet



		Tiimin toiminnan mittaaminen









		9. Tiimityön haasteet ja synkkyys

		Hitaat oppijat



		Koko tiimin tai tiimialmentajan vinksahtanut mielenmalli



		Erikoisttilanteet tiimissä



		Synkkyyden torjunta









		10. Oma luonne peliin

		Jokainen tiimivalmentaja ja valmennus on erilainen



		Tilat, kotipesä ja kohtaamispisteet



		Tietoinen läsnäolo – tyhjyys









		Valmistusmerkinnät









Page List





		2



		3



		4



		5



		6



		7



		8



		9



		10



		11



		12



		13



		14



		15



		16



		17



		18



		19



		20



		21



		22



		23



		24



		25



		26



		27



		28



		29



		30



		31



		32



		33



		34



		35



		36



		37



		38



		39



		40



		41



		42



		43



		44



		45



		46



		47



		48



		50



		49



		52



		51



		53



		54



		55



		56



		57



		58



		59



		60



		61



		62



		63



		64



		65



		66



		67



		68



		69



		70



		71



		72



		73



		74



		75



		76



		77



		78



		79



		80



		81



		82



		83



		84



		85



		86



		87



		88



		89



		90



		91



		92



		93



		94



		95



		96



		97



		98



		99



		100



		101



		102



		103



		104



		105



		106



		107



		108



		109



		110



		111



		113



		114



		115



		116



		117



		118



		119



		120



		1











